b'\n_START_ARTICLE_\n317-F. latvie\xc5\xa1u policijas bataljons\n_START_SECTION_\nIzveido\xc5\xa1ana\n_START_PARAGRAPH_\n317-F. latvie\xc5\xa1u policijas bataljonu saform\xc4\x93ja kapteinis \xc5\xbdanis Kr\xc5\xabmi\xc5\x86\xc5\xa1 1943. gada 18. oktobr\xc4\xab Bolder\xc4\x81j\xc4\x81 no 266-E. bataljona kadriem k\xc4\x81 frontes rotu. P\xc4\x93c bataljona izveides taj\xc4\x81 bija 5 virsnieki, 26 instruktori un 150 kareivji.\n_START_SECTION_\nDienesta gaitas\n_START_PARAGRAPH_\nJau 27. oktobr\xc4\xab bataljonu nos\xc5\xabt\xc4\xabja uz Zilupi sard\xc5\xbeu dienesta izpildei, \xc5\xa1os pien\xc4\x81kumus bataljons izpild\xc4\xabja l\xc4\xabdz 1944. gada febru\xc4\x81rim, kad tika p\xc4\x81rvietots uz Olaini. Olain\xc4\x93 bataljonu papildin\xc4\x81ja l\xc4\xabdz pilnam person\xc4\x81lsast\xc4\x81vam ar aptuveni 500 jauniesauktajiem un 14. febru\xc4\x81r\xc4\xab iek\xc4\xbc\xc4\x81va 3. C\xc4\x93su latvie\xc5\xa1u br\xc4\xabvpr\xc4\x81t\xc4\xabgo policijas pulk\xc4\x81 k\xc4\x81 I bataljonu.'